Odense Adresse-Contoirs Efterretninger, 1793-08-12
Skrivelse fra Warschau, den 27de Juli. Den 22de huj. blev Deelings= og Alliance=Tractaten med Rusland underskrevet i Grodno. J Udkastet, som den russiske Gesandt i denne Hensigt havde overgivet Deelegationen, er ikke det ringeste bleven forandret. Endog den preussiske Minister, Hr. von Buchholz, har allerede begyndt Conferencerne med Delegationen i Hensigt til DeelingsTractaten. Da de Deputerede vare udnævnte til Deelegationen, svoer Kongen først følgende Eed: "Jeg sværger i den almægtige Guds og den hellige Treenigheds Nærværelse, at jeg aldrig hverken nu har begyndt eller gjort, ikke heller i Fremtiden vil begynde eller giøre noget Tilbud eller Løfte, som kunde skade Fædernelandets Vel. Jeg beder Gud og vor Frelser at tage mig i sin Beskyttelse. Paris, den 29de Juli. General Custine pukker vel i sine Breve, som han fra Abbediesængslet skriver til Conventet, paa sin Uskyldighed, Retskaffenhed og Redelighed, men hans talrige Fiender opstaae daglig med nye Beskyldninger imod ham, og forekaste ham iblandt andet, at han for kort siden har villet lade 70 Kanoner bortføre fra Ryssel, der forestaaer en Beleiring; en Bebreidelse, der ikke kunde giøres ham i Hensigt til Mainz, hvor han har ladet Kanoner nok i Stikken. Man vil ogsaa have opsnappet et Brev fra Barbaroux, hvori denne ønsker sig til Lykke med, at Custine commanderer Nordarmeen. Man venter meget utaalmodig efter, at han skal sees for Revolutionstribunalet. - Ved de igientagne Efterretninger om Nederlag og Fæstningers Tab har N. C. beordret et nyt Troppekorps til Marsch til at forstærke Nord= og Moselarmeen, udnævnt nye Commissarier for disse Armeer, og Krigsminister Bouchotte, som man maatte ansee som afsat, er igien paa ny bleven bekræftet i sin Plads efter Robespierres hæftige Anmodning. - Den Armee, der staaer imod den christelige Armee i la Vander, har iblandt alle Conventets Armeer det største Tros, og blot ved det Korps, som Santerre flygtede med den 18de, vare henimod 200 Karosser, der fordum paraderede paa Gaderne i Paris. Den christelige Armee selv, der nu skal bestaae af 130000 Mand, skal føre 80000 Flinter og 120 Kanoner med sig, være deelt i 4 Korps, og staae under Direction af et Krigsraad af 40 Lemmer. Saasnart en af deres 4 Korps bliver angreben, maa Bønderne i de dem anviiste Landsbyer forstærke det, og Stormklokken lyder da overalt. Sædvanlig trække disse Jnsurgenter sig i Begyndelsen tilbage, og omringe da deres Forfølgere fra alle Sider paa det dem ubekiendte Terrain. Saaledes erobrede de den 18de af General Santerres Korps 24 Kanoner, 150 Vogne, 500 Heste og næsten al Proviant. - Da Henriot her den 25, sperrede Palais Royal, og omringede det, lod han de 100 Nympher som der opholdt sig, drive sammen og sværge den ny Constit. Henriot, Commandanten i Paris, har befalet at have streng Opsigt med alle dem, der bære snævre Buxer, affectere en overdreven Luxus, og med alle udenlandske og uborgerlige Avisskrivere og deres Blade. - De arresterede Deputerie bleve i Forgaars bragte til Palladset, Luxemborg, de tre Dele af deres Vinduer, ere tilmurede. Man samledes ikke det allermindste i de Gader, som de fore igiennem, deres følge bestod blot i nogle Gendarmes. Lyon og Tours have eenstemmig antaget den ny Forfatning, den skal og med almindelig Frydeskrig, være bleven antaget i St. Malo og St. Servan.